cyanic-selkie/wikianc huggingface dataset:
మారిషస్‌లో హిందూమతం
చరిత్ర
యూరోపియన్ వలస శక్తులు 19వ శతాబ్దపు మొదటి అర్ధ భాగంలో బానిసల వ్యాపారాన్ని నిషేధించాయి. బ్రిటిషు సామ్రాజ్యం కూడా 19వ శతాబ్దపు తొలి దశాబ్దాలలో దీనిని నిషేధించింది. అయితే, చెరకు, పత్తి, పొగాకు తదితర వాణిజ్య పంటలలో తక్కువ ధర కార్మికుల కోసం డిమాండు పెరుగుతూ వచ్చింది. బ్రిటిషు సామ్రాజ్యం ఆఫ్రికా బానిస కార్మికుల స్థానంలో భారతదేశం నుండి ఒప్పంద కార్మికులను తెచ్చుకుంది.
భారతదేశం నుండి తీసుకువచ్చిన ఒప్పంద కార్మికులు ప్రధానంగా హిందువులే. కానీ ముస్లింలు, క్రైస్తవులు కూడా ఉన్నారు. వారు ఒప్పందానికి లోబడి ఉంటారు. ఇది చాలాకాలంగా చేసుకుంటూ ఉన్న ఒప్పంద రూపమే. ఒక నిర్ణీత కాలం పాటు వెట్టి కార్మికులుగా ఉండాలనేది ఈ ఒప్పందం. నిర్ణీత కాల వ్యవధి అనేది లేకపోతే ఇది బానిసత్వాన్ని పోలి ఉంటుంది. భారతదేశం నుండి ఒప్పంద కార్మికులతో కూడిన మొదటి నౌకలు 1836లో బయలుదేరాయి. చెరకు, భారతదేశానికి చెందిన ఒక పంట. ఐరోపా లోని శీతల అక్షాంశాలలో ఇది పెరగదు. కానీ ఉష్ణమండల అక్షాంశాలలో పెరుగుతుంది. చెరుకు ఉత్పత్తుల కోసం ఐరోపా, అమెరికాల్లో పెరుగుతున్న డిమాండును తీర్చడానికి వలస ఉష్ణమండలాల్లో దాన్ని పండిస్తారు. ఈ చెరకు తోటల్లోను, ఇతర ఉష్ణమండల వాణిజ్య పంటల్లోనూ పనిచేసేందుకు భారతదేశం నుండి మారిషస్, ఫిజీ, జమైకా, ట్రినిడాడ్, మార్టినిక్, సురినామ్, తదితర ద్వీప దేశాలకు ఒప్పంద కార్మికులుగా హిందువులు వెళ్ళారు.
కార్మిక ఒప్పందాలను అంగీకరించి మారిషస్‌కు వచ్చిన హిందువులు, హిందూయేతరులు భారతదేశంలో ఉండగా క్లిష్ట పరిస్థితులను ఎదుర్కొన్నారు. వలస పాలనలో భారతదేశంలో పేదరికం, ఆకలి చావులు, అంటువ్యాధులు, తీవ్రమైన కాలానుగుణ కరువులూ ప్రబలంగా ఉండేవి. 19వ శతాబ్దపు బ్రిటిషు భారతదేశంలో లక్షలాది మంది భారతీయులు ఆకలితో సామూహికంగా చనిపోతూ ఉండేవారు. అప్పటి తీవ్రమైన పరిస్థితులు కుటుంబాలు, గ్రామాలను విచ్ఛిన్నం చేసి, వలస పోక తప్పని పరిస్థితిని సృష్టించాయి. 1839 నాటికి, మారిషస్‌లో ఇప్పటికే 25,000 మంది భారతీయులు అక్కడి వలస తోటలలో బానిసత్వం లాంటి పరిస్థితుల్లో పనిచేస్తున్నారు. అయితే వలసవాద కార్మిక చట్టాలు స్త్రీలు, పిల్లలను మగవారితో పాటు రాకుండా నిరోధించినందున, ఈ ఒప్పంద కార్మికుల్లో ప్రధానంగా పురుషులే ఉండేవారు. కానీ, 1840లలో బ్రిటిషు ప్లాంటేషన్ కాలనీలలో చౌక కార్మికుల కోసం తీవ్రమైన కొరత కారణంగా పురుషులు, మహిళలు ఇద్దరినీ పెద్ద సంఖ్యలో ఒప్పంద కార్మికులను మారిషస్‌కు రవాణా చేసారు. ముఖ్యంగా కలకత్తా, బొంబాయి, మద్రాసు ఓడరేవుల నుండి ఈ రవాణా చేశారు. సోషియాలజీ ప్రొఫెసరు మైఖేల్ మాన్ ప్రకారం, 18వ - 20వ శతాబ్దాల మధ్య కాలంలో ప్రపంచమంతటా రవాణా అయిన 3 కోట్ల మంది భారతీయ ఒప్పంద కార్మికులలో, మారిషస్‌కు చేరుకున్న వారు చాలా చిన్న భాగం మాత్రమే. (వీరిలో చాలా మంది కొన్నేళ్ళు అక్కడ పనిచేసిన తర్వాత తిరిగి భారతదేసం వచ్చేసారు).
భాష
మారిషస్‌లో ఇళ్ళ లోను, వాణిజ్యంలోనూ హిందువులు మాట్లాడే ప్రధాన భాషలు క్రియోల్, భోజ్‌పురి, తమిళం, హిందీ. రాజకీయంగా చురుకైన హిందువులు హిందీని తమ "మాతృభాష", "పూర్వీకుల భాష" అని పిలవడం ద్వారా దానిని సంరక్షించుకోడానికి ప్రయత్నించారని ఐసెన్‌హోల్‌ర్ అంటాడు. అలాగే తాము ఎదుర్కొన్న వలసవాద వివక్షకు వ్యతిరేకంగా దాన్ని ఒక ర్తక్షణగా భావించారు. అయితే చాలా మంది హిందువులు తమ దైనందిన జీవితంలో క్రియోల్‌ను ప్రధానంగా ఉపయోగిస్తున్నారు. క్రియోల్ అనేది ద్వీపంలో అభివృద్ధి చెందిన భారతీయులు, ఆఫ్రికన్ల సమకాలీకరణ భాష.
మారిషస్ ప్రభుత్వ నియంత్రణలో ఉన్న ఛానెల్ అయిన మారిషస్ బ్రాడ్‌కాస్టింగ్ కార్పొరేషన్‌లో అనేక భోజ్‌పురి-భాషా టెలివిజన్ కార్యక్రమాలను ప్రసారం చేస్తుంది. భోజ్‌పురిని విస్తృతంగా ఉపయోగించే మారిషస్‌లోని హిందువులలో లా నికోలియర్ సమీపంలోని గ్రామీణ దక్షిణ, ఉత్తర-మధ్య ప్రాంతాలు ఉన్నాయి. ఈ స్థావరాలు ప్రధానంగా బీహార్, తూర్పు ఉత్తరప్రదేశ్‌లోని గంగా మైదాన ప్రాంతాల నుండి వచ్చిన హిందువులకు చెందినవి. వారి భాష అసలు భోజ్‌పురి యొక్క మార్పు చెందిన రూపం.
ఒడ్వర్ హోలప్, తదితర పండితుల ప్రకారం, మారిషస్‌లో స్థిరపడిన హిందువులు కుల వ్యవస్థను పాటించలేదు. మారిషస్‌లో కుల పరిమితులను పట్తించుకోరు. "భారతీయ ఒప్పంద కార్మికులు వెళ్ళిన అతిధేయ సమాజాలలో ఉన్న ఆర్థిక రాజకీయ పరిస్థితులు కులాంతరాలకు అనుకూలంగా ఉండేవి కావు" అని చాలా మంది విద్వాంసులు గమనించారని హోలప్‌ అన్నాడు. కులం అనేది సామాజిక సూత్రం కాదని వారు గమనించారు. భారతీయ కార్మికులందరూ (కూలీలు) "ఒకే రకమైన పని చేసేవారు, అందరికీ ఒకే జీవన పరిస్థితులుండేవి".
ప్రధాన హిందూ పండుగలు
thumb| మారిషస్‌లోని హిందువులు [[దీపావళి వంటి ప్రధాన పండుగలను జరుపుకుంటారు.]] ద్వీపంలో అతిపెద్ద హిందూ పండుగలలో ఒకటి మహా శివరాత్రి. ఫిబ్రవరి, మార్చి నెలల్లో జరిగే ఈ వార్షిక హిందూ వేడుకను నాలుగు నుండి తొమ్మిది రోజుల పాటు జరుపుకుంటారు. ఉపవాసం శివారాధనతో రాత్రంతా జాగరణ చేస్తారు.
మారిషస్‌లోని దేవాలయాలు
ఇంటర్నేషనల్ సొసైటీ ఫర్ కృష్ణ కాన్షియస్‌నెస్ మారిషస్‌లో అనేక దేవాలయాలను నిర్వహిస్తోంది.
మూలాలు
వర్గం:దేశాల వారీగా హిందూమతం వర్గం:మారిషస్
ఆస్ట్రియాలో హిందూమతం
thumb| [[దేవనాగరి|దేవనాగరిలో "ఓం" గుర్తు]] హిందూమతం ఆస్ట్రియా జనాభాలో 0.15% ఉన్న మైనారిటీ మతం. ఆస్ట్రియాలో గుర్తింపు పొందిన 16 మతాలలో హిందూమతం లేదు. ఆస్ట్రియా చట్టాల ప్రకారం, సమాజాలుగా గుర్తింపు లేని మత సమూహాలను మతపరమైన ఒప్పుకోలు సంఘాలుగా అధికారిక హోదాను పొందవచ్చు. అలా గుర్తింపు పొందిన ఎనిమిది ఒప్పుకోలు సంఘాలలో హిందూమతం ఒకటి. అయితే సహజ యోగ, అంతర్జాతీయ కృష్ణ చైతన్య సంఘం లు అసోసియేషన్లుగా గుర్తింపు పొందాయి గానీ, ఒప్పుకోలు సంఘాలుగా కాదు.
చరిత్ర
thumb| ఆస్ట్రియాలో హరే కృష్ణలు 1980లో బిమల్ కుందు, భారత ఉపఖండం నుండి వలస వచ్చిన హిందువుల కోసం ఆస్ట్రియాలో మొదటగా హిందూమత సమాజాన్ని స్థాపించాడు. అతను ఇప్పుడు ఆఫ్రో-ఏషియన్ ఇన్స్టిట్యూట్‌లోని ఒక గదిలో ఒక చిన్న ఆలయాన్ని నడుపుతున్నాడు. 1998 నుండి, "ప్రభుత్వ నమోదిత ఒప్పుకోలు సంఘం"గా ఉన్న "హిందూ రెలిజియస్ సొసైటీ ఇన్ ఆస్ట్రియా" (hroe) హిందువులందరికీ అధికారిక ప్రతినిధిగా ఉంది. ఆస్ట్రియా లోని ఒప్పుకోలు సంఘాల చట్టం ప్రకారం ఒప్పుకోలు సంఘాలను ఏర్పాటు చేసిన 11 మత సమూహాలలో ఇది ఒకటి. ఇది ఇంకా చట్టబద్ధంగా గుర్తించబడిన మతం కాదు, అందువల్ల ప్రభుత్వం నుండి మద్దతు పొందే అర్హత దీనికి లేదు. అయితే 20 సంవత్సరాల పాటు కొనసాగిన తర్వాత దీనికి అర్హత లభిస్తుంది.
జనాభా వివరాలు
2017 నాటికి ఆస్ట్రియా జనాభాలో హిందూ మతస్థుల సంఖ్య 11,000. ఇది దేశ జనాభాలో 0.15%.
మూలాలు
వర్గం:దేశాల వారీగా హిందూమతం వర్గం:ఆస్ట్రియా
నవాబ్ సాహెబ్ కుంట
నవాబ్ సాహెబ్ కుంట, తెలంగాణ రాష్ట్ర రాజధాని హైదరాబాదు లోని పాతబస్తీకి సమీపంలోని ప్రాంతం. 1978 నుండి దుకాణాలు, పాఠశాలలు, ఆసుపత్రులు మొదలైన మౌలిక సదుపాయాలతో అభివృద్ధి చేయబడింది. ఇక్కడ ముస్లింలు అధికంగా ఉన్నారు. హైదరాబాదులోని పురాతన ప్రాంతాలలో ఒకటైన ఈ నవాబ్ సాహెబ్ కుంట, మున్సిపల్ కార్పోరేషన్ గా మార్చబడింది.
రాజకీయాలు
ఈ ప్రాంతంలో ఏఐఎంఐఎం పార్టీ బలంగా ఉంది.
ప్రార్థనా స్థలాలు
ఇక్కడ హనుమాన్ దేవాలయం, శ్రీలక్ష్మి వెంకటేష్ దేవాలయం, ఎస్‌ఎల్‌వి దేవాలయం, సత్తార్ మసీదు, మసీదు-ఎ-రజియా, మసీదు జిబ్రాయిల్ అమీన్, మసీదు-ఎ-ఒమర్ ఫారూక్, మసీదు-ఎ-బిలాల్, మసీదు-ఎ-బీబీ ఫాతిమా మొదలైన ప్రార్థనా స్థలాలు ఉన్నాయి.
రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో ఆర్టీసీ క్రాస్ రోడ్ మీదుగా చార్మినార్, తీగలకుంట, మెహదీపట్నం, ముస్తఫా నగర్, శివరాంపల్లి, ఎన్ జి రంగ వ్యవసాయ విశ్వవిద్యాలయం, కోఠి, మొదలైన ప్రాంతాలకు బస్సులు నడుపబడుతున్నాయి. ఇక్కడికి సమీపంలోని శివరాంపల్లి, ఫలక్ నుమా ప్రాంతాలలో ఎంఎంటిఎస్ రైలు స్టేషను ఉంది.
మూలాలు
వర్గం:హైదరాబాదులోని ప్రాంతాలు
లిథుయేనియాలో హిందూమతం
thumb| లిథువేనియాలో హరే కృష్ణ భక్తులు లిథుయేనియాలో హిందూమతం మైనారిటీ మతం. ఇటీవలి కాలం లోనే ఇది అభివృద్ధి చెందుతోంది. దేశంలో హిందూమతం ఇస్కాన్, సత్యసాయి బాబా, బ్రహ్మ కుమారీస్, ఓషో రజనీష్ వంటి హిందూ సంస్థల ద్వారా వ్యాపించింది. 2015 నాటికి, లిథువేనియాలో 580 (0.02%) మంది హిందువులు ఉన్నారు.
విల్నియస్‌లోని అంటకల్నిస్‌లో బ్రహ్మ కుమారీస్‌కు ఒక కేంద్రం ఉంది
జనాభా వివరాలు
2001 జనాభా లెక్కల ప్రకారం, 265 మంది హరే కృష్ణ ఉద్యమ అనుచరులున్నారు. 107 మంది శ్రీ సత్యసాయి బాబా అనుచరులు, 12 మంది ఓషో రజనీష్ అనుచరులూ ఉన్నారు.
మూలాలు
వర్గం:దేశాల వారీగా హిందూమతం వర్గం:లిథువేనియా
భద్రాచలం రెవెన్యూ డివిజను
భద్రాచలం రెవెన్యూ డివిజను, తెలంగాణ రాష్ట్రం, భద్రాద్రి కొత్తగూడెం జిల్లాలోని ఒక పరిపాలనా విభాగం. భద్రాద్రి కొత్తగూడెం జిల్లాలోవున్న రెండు రెవెన్యూ డివిజన్లలో ఇది ఒకటి. ఈ డివిజను పరిపాలనలో 8 మండలాలు ఉన్నాయి. ఈ డివిజను ప్రధాన కార్యాలయం భద్రాచలం పట్టణంలో ఉంది. 2016, అక్టోబరు 11న రాష్ట్రంలోని జిల్లాల పునర్వ్యవస్థీకరణ ఆధారంగా రెవెన్యూ డివిజను పరిధి సవరించబడింది. ఈ రెవిన్యూ డివిజను మహబూబాబాద్ లోకసభ నియోజకవర్గం, భద్రాచలం శాసనసభ నియోజకవర్గం పరిధిలో భాగంగా ఉంది.
పరిపాలన
భద్రాచలం డివిజనులోని మండలాలు:
మూలాలు
వర్గం:భద్రాద్రి కొత్తగూడెం జిల్లా వర్గం:భద్రాద్రి కొత్తగూడెం జిల్లా రెవెన్యూ డివిజన్లు
పంధాన శాసనసభ నియోజకవర్గం
పంధాన శాసనసభ నియోజకవర్గం మధ్య ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం ఖాండ్వా జిల్లా, ఖాండ్వా లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.
మూలాలు
వర్గం:మధ్య ప్రదేశ్ శాసనసభ నియోజకవర్గాలు
ఎం.లక్ష్మణ్
మున్నూరి లక్ష్మణ్ భారతదేశానికి చెందిన న్యాయమూర్తి. ఆయన 2021 అక్టోబరు 13న తెలంగాణ హైకోర్టు న్యాయమూర్తిగా నియమితుడయ్యాడు. ఆయన అక్టోబరు 15న హైకోర్టు న్యాయమూర్తిగా ప్రమాణ స్వీకారం చేశాడు.
జననం, విద్యాభాస్యం
ఎం.లక్ష్మణ్‌ 1965 డిసెంబరు 24లో తెలంగాణ రాష్ట్రం, వికారాబాదు జిల్లా, మోమిన్‌పేట్‌ మండలం, వేల్చల్ గ్రామంలో జన్మించాడు. ఆయన ఉస్మానియా వర్సిటీలో న్యాయవాద విద్యను అభ్యసించి 1991లో న్యాయవాదిగా పేరు నమోదు చేసుకున్నాడు.
వృత్తి జీవితం
ఎం.లక్ష్మణ్‌ హైదరాబాద్, రంగారెడ్డి కోర్టులతో పాటు హైకోర్టులో న్యాయవాదిగా ప్రాక్టీస్ చేసి, న్యాయమూర్తుల నియామకానికి నిర్వహించిన పోటీ పరీక్షల్లో అదనపు జిల్లా జడ్జి (ఏడీజే)గా ఎంపికై 2008లో మహబూబ్‌నగర్‌ జిల్లా కోర్టులో ఏడీజేగా నియమితులయ్యాడు. ఆయన నిజామాబాద్, నాంపల్లిలోని ఆర్థికనేరాల ప్రత్యేక కోర్టు, వరంగల్, ఖమ్మం జిల్లాల్లో స్పెషల్‌ జడ్జిగా పనిచేశాడు.
మూలాలు
వర్గం:తెలంగాణ న్యాయమూర్తులు వర్గం:న్యాయమూర్తులు వర్గం:తెలంగాణ హైకోర్టు న్యాయమూర్తులు
దీపికా పడుకోణె
దీపికా పడుకోణె (కన్నడం: ದೀಪಿಕಾ ಪಡುಕೋಣೆ) భారతీయ మోడల్, బాలీవుడ్ నటి. 2018లో నటుడు రణ్ వీర్ సింగ్ ని వివాహమాడింది.
2022లో మే నెల 17 నుంచి నుంచి 28వ తేదీ వరకు ఫ్రాన్స్ లోని కేన్స్ లో జరిగే 75వ కేన్స్ ఫిలిం పెస్టివల్ కాంపిటీషన్ జ్యూరీలో సభ్యురాలిగా బాలీవుడ్ హీరోయిన్ దీపిక పదుకొణే నియమితులయ్యారు.
బాల్యము, విద్య
దీపిక డెన్మార్క్ లోని కోపెన్ హగెన్లో ఉజ్వల, ప్రకాష్ పడుకోనె దంపతులకు జనవరి 5, 1986లో జన్మించింది. ఆమె కుటుంబం ఇండియాలోని బెంగుళూరుకు మారినపుడు ఆమెకు పదకొండు నెలలు. ఆమె తలిదండ్రులు కర్ణాటక రాష్ట్రంలోని ఉడిపి జిల్లాలోని కుందపురా తాలుకాకు చెందిన పడుకోణె అనే ఊరికి చెందినవారు. ఆమె తండ్రి, ప్రకాష్ పడుకోణె, అంతర్జాతీయ ఖ్యాతిగల బ్యాడ్మింటన్ ఆటగాడు, తల్లి ఒక ట్రావెల్ ఏజెంట్. పడుకోణెకి 1991లో పుట్టిన అనిష అని ఒక చెల్లి, 1993లో పుట్టిన ఆదర్శ అని తమ్ముడు ఉన్నారు.
దీపిక బెంగుళూరులోని సోఫియా ఉన్నత పాఠశాలలో చదువుకుంది. బెంగుళూరులోని మౌంట్ కార్మెల్ కాలేజీలో ప్రీ యూనివర్సిటీ కోర్సు చదువు పూర్తి చేసింది. హైస్కూల్లో ఉన్నపుడు ఆమె తన తండ్రిలానే రాష్ట్రస్థాయిలో బ్యాడ్మింటన్ ఆడింది. అలాగే, తన తండ్రి బ్యాడ్మింటన్ క్లబ్‌లో సభ్యురాలు. కానీ, తన కెరీర్‌ని ఒక బ్యాడ్మింటన్ క్రీడాకారిణిగా మలచుకోవడంపై ఆసక్తి లేకపోవడం, తన ఐసిఎస్ఇ (ICSE) పరీక్షలపై దృష్టితో దాన్ని వదిలేసింది.
మోడలింగ్
కాలేజీ రోజుల్లో ఉండగా దీపిక మోడలింగ్‌ని కెరీర్‌గా ఎంచుకుంది. కొద్ది కాలంలోనే, ఆమె ప్రముఖ ఉత్పత్తులైన లిరిల్, డాబర్, లాల్ పౌడర్, క్లోజప్ టూత్ పేస్టు, లిమ్కా ప్రకటనల్లో నటించింది. మేబెల్లిన్ అనే కాస్మెటిక్స్ కంపెనీ ఆమెను అంతర్జాతియ అధికార ప్రతినిధిగా నియమించుకుంది.
అయిదవ వార్షిక కింగ్ ఫిషర్ ఫ్యాషన్ అవార్డులలో ఆమెకు "మోడల్ అఫ్ ది ఇయర్" అవార్డు లభించింది. కొన్నాళ్ళలోనే, కింగ్ ఫిషర్ స్విం సూట్ కాలెండరు 2006కి ఒక మోడల్‌గా తీసుకునబడింది, ఐడియా జీ ఫ్యాషన్ అవార్డులలో రెండు ట్రోఫీలు గెలిచింది: "ఫిమేల్ మోడల్ అఫ్ ది ఇయర్ - (కమర్షియల్ అసైన్ మెంట్స్)", "ఫ్రెష్ ఫేస్ అఫ్ ది ఇయర్". పడుకోణె కింగ్ ఫిషర్ ఎయిర్ లైన్స్ (Kingfisher Airlines), ఆ తరువాత లేవి స్ట్రాస్ (Levi Strauss), టిస్సోట్ ఎస్ ఎ (Tissot SA) లకు బ్రాండ్ అంబాసిడర్‌గా తీసుకొనబడింది.
నటన
మోడలింగ్‌లో విజయవంతమైన తరువాత, పడుకోణె నటన వైపు దృష్టి సారించింది. ఆమె హిమేష్ రేషమ్మియా తీసిన స్వతంత్ర ఆల్బం ఆప్ కా సురూర్ (Aap Kaa Surroor)లోని నాం హై తేరాఅనే పాటకి మ్యూజిక్ వీడియోలో నటించడం ద్వారా తన కెరీర్‌ని మొదలుపెట్టింది.
2006లో, పడుకోణె ఉపేంద్ర హీరోగా కన్నడ సినిమా ఐశ్వర్యతో సినిమా రంగంలోకి అడుగుపెట్టింది. ఆ తరువాత ఆమె 2007లో షారుఖ్ ఖాన్ హీరోగా ఫరాఖాన్ తీసిన విజయవంతమైన బాలీవుడ్ చిత్రం ''ఓం శాంతి ఓం లో నటించింది. ఆ సినిమాలో ఆమె 1970లలో సినీతార శాంతిప్రియగాను ఆ తరువాత అచ్చం శాంతి ప్రియని పోలి ఉండే సంధ్య అనే యువతిగాను నటించింది. ఆమె ప్రదర్శనకు గాను సానుకూల స్పందన లభించి, ఉత్తమ నూతన నటిగా ఫిల్మ్ ఫేర్ పురస్కారం సంపాదించి పెట్టింది. ఫిల్మ్ ఫేర్ ఉత్తమ నటి పురస్కారానికి కూడా నామినేట్ అయింది. ఇండియా ఎఫ్.ఎం కి చెందిన [[తరణ్ ఆదర్శ్ ఇలా అన్నాడు, "ఒక పెద్ద స్టార్ అవడానికి దీపికకు అన్ని అర్హతలు ఉన్నాయి - వ్యక్తిత్వం, కనిపించే తీరు, ఇంకా ఆమె ఎంతో ప్రతిభావంతురాలు కూడా."యస్ ఆర్ కె తో కలిసి ఒకే ఫ్రేములో నిలబడటం, దాన్ని సరిగ్గా చేయడం అన్నది చిన్న విషయం కాదు. ఆమె వస్తుంటే స్వచ్ఛమైన చిరుగాలి వస్తున్నట్టుగా ఉంటుంది!". ''
ఆ తరువాత పడుకోణె సిద్ధార్థ్ ఆనంద్ సినిమా బచ్నా ఏ హసీనో (2008) లో రణబీర్ కపూర్ తోనూ, వార్నర్ బ్రదర్స్-బాలీవుడ్ కలిసి తీసిన, జనవరి 16, 2009లో విడుదల అయిన చాందిని చౌక్ టు చైనా''లోనూ కనిపించింది. జనవరి 2009 గాను, ఆమె ఇంతియాజ్ అలీ సినిమా లవ్ ఆజ్ కల్ లో సైఫ్ అలీ ఖాన్ తో కలిసి నటించింది.''
ఫిల్మ్ ఫేర్ అవార్డులు
విజేత
స్టార్ స్క్రీన్ అవార్డులు
విజేత
జీ సినీ అవార్డులు (Zee Cine Awards)
విజేత
ఐ ఐ యఫ్ ఎ అవార్డులు (IIFA Awards)
విజేత
నామినేట్ అయ్యెను
స్టార్ డస్ట్ అవార్డులు (Stardust Awards)
నామినేట్ అయ్యెను
అప్సర ఫిల్మ్ & టెలివిజన్ ప్రొడ్యూసర్స్ గిల్డ్ అవార్డులు
విజేత
బయటి లింకులు
వర్గం:1986 జననాలు వర్గం:భారతీయ సినిమా నటీమణులు వర్గం:బాలీవుడ్ వర్గం:జీవిస్తున్న ప్రజలు వర్గం:కన్నడ సినిమా నటీమణులు వర్గం:హిందీ సినిమా నటీమణులు
సంజీవయ్య
సంజీవయ్య తెలుగువారిలో కొందరికి ఇవ్వబడిన పేరు:
వారణాసి నాగలక్ష్మి
వారణాసి నాగలక్ష్మి రచయిత్రి, చిత్రకారిణి.
విశేషాలు
ఈమె కృష్ణా జిల్లా, నూజివీడు సమీపంలోని ప్లీడరు గారి తోటలో ముష్ఠి రామకృష్ణశాస్త్రి, పార్వతి దంపతులకు దంపతులకు జన్మించింది. ఈమె నూజివీడులోని ధర్మ అప్పారావు కళాశాలలో బి.ఎస్.సి వరకు చదివి, హైదరాబాదు కేంద్రీయ విశ్వవిద్యాలయంలో ఎం.ఎస్సీ, ఎం.ఫిల్ పట్టాలను పొందింది. హైస్కూలు చదువు నుండి చదువు పూర్తి అయ్యే వరకు జాతీయ స్కాలర్‌షిప్‌ను పొందిన ప్రతిభావంతురాలు ఈమె. మూడు పర్యాయాలు విశ్వవిద్యాలయస్థాయి పరీక్షలలో ఈమె మొదటి స్థానాన్ని సంపాదించింది. ఈమె భర్త వి.ఎస్.శర్మ ఇ.ఎన్.టి. వైద్యుడు. వీరికి జయంత్, వర్షిణి అనే ఇద్దరు పిల్లలు ఉన్నారు.
చిత్రకళ
right|thumb|150px|ఆసరా కథా సంపుటం కవర్‌పేజీకి వారణాశి నాగలక్ష్మి వేసిన స్వీయచిత్రం ఈమె గీసిన అనేక వర్ణచిత్రాలు అనేక బహుమతులను గెలుచుకున్నాయి. నవరంగ్ చిత్రకళానికేతన్ వారు నిర్వహించిన ఔత్సాహిక చిత్రకారుల పోటీలో ఈమె పెయింటింగ్ 'సఫరింగ్'కు జాతీయ స్థాయి బహుమతి లభించింది. సొసైటీ ఫర్ ప్రమోషన్ ఆఫ్ ఆర్ట్ వారి చిత్రప్రదర్శనలో ఈమె 'మమత ' చిత్రానికి ఉత్తమ పెయింటింగ్ అవార్డ్ లభించింది. ఎలీ లిల్లీ వారి 'ఆంకాలజీ ఆన్ కాన్వాస్' అంతర్జాతీయ పెయింటింగ్ పోటీలలో ఈమె గీసిన 'బ్లూస్&బ్లూమ్స్ ' చిత్రం ఎంపికై రాయల్ కాలేజ్ ఆఫ్ ఆర్ట్స్, లండన్‌లో ప్రదర్శించబడింది.
సాహిత్యం
ఈమె కథలు, గేయాలు అనేకం రచించింది. సిలికానాంధ్ర - రచన పత్రిక సంయుక్తంగా నిర్వహించిన గీత రచనల పోటీలలో 2003, 2004 సంవత్సరాలలో ఈమెకు బహుమతులు లభించాయి. ఈమె వ్రాసిన పాటలు రేడియో, టి.వి.ల ద్వారా ప్రసారమయ్యాయి. ఈమె కథలకు రచన, స్వాతి, ఆంధ్రభూమి, కౌముది తదితర పత్రికలు నిర్వహించిన కథలపోటీలలో బహుమతులు వచ్చాయి. ఈమె లలిత గీతాల సంపుటి "వాన చినుకులు"కు తెలుగు విశ్వవిద్యాలయం సాహితీపురస్కారం, కథల సంపుటి "ఆలంబన"కు అబ్బూరి రుక్మిణమ్మ పురస్కారం లభించాయి. ఈమె "ఊర్వశి" నృత్యనాటికను "ఆసరా", "వేకువపాట" అనే కథాసంపుటులను కూడా వెలువరించింది.
బయటిలింకులు
వర్గం:తెలుగు కథా రచయితలు వర్గం:మహిళా కళాకారులు వర్గం:రచయిత్రులు వర్గం:చిత్రకారులు వర్గం:కృష్ణా జిల్లా మహిళా చిత్రకారులు వర్గం:కృష్ణా జిల్లా రచయిత్రులు
గోదావరి లోయ బొగ్గుక్షేత్రం
thumb|240x240px| గోదావరి లోయ బొగ్గు క్షేత్రాలపై [[మణుగూరు వద్ద సింగరేణి ఓపెన్‌కాస్ట్ బొగ్గు గనులు]] గోదావరి లోయ బొగ్గుక్షేత్రం, తెలంగాణ రాష్ట్రం, ఆదిలాబాద్, కరీంనగర్, ఖమ్మం, వరంగల్ జిల్లాలలో ఉన్న బొగ్గుక్షేత్రం. గోదావరి నది పరీవాహక ప్రాంతంలో ఉన్న ఈ బొగ్గుక్షేత్రం దక్షిణ భారతదేశంలోనే ఏకైక బొగ్గుక్షేత్రం.
చరిత్ర
జియోలాజికల్ సర్వే ఆఫ్ ఇండియాకు చెందిన డా. రాజు 1871లో ఖమ్మం జిల్లాలో బొగ్గును కనుగొన్నాడు. హైదరాబాద్ (డెక్కన్) కంపెనీ లిమిటెడ్ 1886లో బొగ్గును వెలికితీసేందుకు మైనింగ్ హక్కులను పొందింది. 1920లో సింగరేణి కాలరీస్ కంపెనీ లిమిటెడ్ స్థాపించబడి, హైదరాబాద్ (డెక్కన్) కంపెనీ లిమిటెడ్ కు సంబంధించిన అన్ని ఆస్తులను స్వాధీనం చేసుకుంది. ఆ తరువాత సింగరేణి కాలరీస్ కంపెనీ లిమిటెడ్ మెజారిటీ షేర్లను 1945లో హైదరాబాద్ స్టేట్ కొనుగోలు చేసింది. రాష్ట్రాల పునర్వ్యవస్థీకరణతో, 1956లో సింగరేణి కాలరీస్ కంపెనీ లిమిటెడ్ నియంత్రణని ఉమ్మడి ఆంధ్రప్రదేశ్ ప్రభుత్వం (ఇప్పుడు తెలంగాణ ప్రభుత్వం)కు అప్పగించింది.
పంచవర్ష ప్రణాళికల అమలులో సింగరేణి కాలరీస్ కంపెనీ లిమిటెడ్ కార్యకలాపాలు విస్తరింప చేయబడ్డాయి. 1960 మార్చి నుండి ఇది ఉమ్మడి (ఇప్పుడు తెలంగాణ ప్రభుత్వం), భారత ప్రభుత్వం సంయుక్త యాజమాన్యంలోకి వచ్చింది. కొంతకాలం తరువాత దీని కార్యకలాపాలు ఉమ్మడి ఆదిలాబాద్, కరీంనగర్, ఖమ్మం, వరంగల్ జిల్లాలకు (కొమరంభీం జిల్లా మొదలుకొని మంచిర్యాల, పెద్దపల్లి, భూపాలపల్లి, కొత్తగూడెం, ఖమ్మం) జిల్లాల్లోని విస్తరించాయి. దక్షిణ భారతదేశంలోని ఏకైక బొగ్గు క్షేత్రమైన గోదావరి లోయ బొగ్గుక్షేత్రంలో 2009-10 వరకు దాదాపు 929.12 మిలియన్ టన్నుల బొగ్గు వెలికితీయబడింది.
2019–20 వరకు 1,501 మిలియన్‌ మెట్రిక్‌ టన్నుల బొగ్గు వెలికితీయబడింది. మరో 150 సంవత్సరాలు నిరంతరాయంగా తవ్వకాలు జరిపినా గోదావరి లోయ పరిధిలో బొగ్గు తరగదని తేలింది.
బొగ్గు క్షేత్రం
గోదావరి లోయ బొగ్గుక్షేత్ర క్యుములేటివ్ బేసిన్ ప్రాంతం 17,400 కిమీ2, బొగ్గు బేరింగ్ ప్రాంతం 11,000 కిమీ2. ప్రాంతీయ అన్వేషణకు సంభావ్యంగా పరిగణించబడే ప్రాంతం 1,700 కిమీ2.
గోదావరి లోయ బొగ్గుక్షేత్రం, కొన్నిసార్లు ప్రాణహిత-గోదావరి లోయ బొగ్గుక్షేత్రంగా సూచించబడుతోంది, వార్ధా లోయ బొగ్గు క్షేత్రానికి కొనసాగింపుగా ఉంది. ఇది 9,000 కిమీ2 విస్తీర్ణంలో విస్తరించి ఉంది. ఇది పన్నెండు కోల్ బెల్ట్‌లుగా విభజించబడింది. ఈ ప్రాంతంలోని ముఖ్యమైన బొగ్గు క్షేత్రాలు: తాండూరు బొగ్గుక్షేత్రం; ఉత్తర గోదావరి, దక్షిణ గోదావరి బొగ్గుక్షేత్రం; కర్లపల్లి లేదా కమరం బొగ్గుక్షేత్రం; రామగుండం బొగ్గు క్షేత్రం మొదలైనవి.
నిల్వలు
జియోలాజికల్ సర్వే ఆఫ్ ఇండియా ప్రకారం, గోదావరి లోయ బొగ్గు క్షేత్రంలో 2004 జనవరి 1 నాటికి 8091 మీటర్ల లోతులో 1,200 మీటర్ల లోతు వరకు మొత్తం 16,697.26 మిలియన్ టన్నుల నాన్-కోకింగ్ బొగ్గు నిల్వలు ఉన్నాయి.వీటిలో 10 మిలియన్ టన్నుల నిల్వలు చూపించబడగా, మిగిలినవి సూచించబడ్డాయి. బొగ్గులో ఎక్కువ భాగం 300 మీటర్ల లోతు వరకు ఉంటుంది. జియోలాజికల్ సర్వే ఆఫ్ ఇండియా తదుపరి అధ్యయనాలలో గోదావరి లోయ బొగ్గు క్షేత్రానికి 22,054.58 మిలియన్ టన్నుల బొగ్గు నిల్వలు ఉన్నట్లు తేలింది. 300 మీటర్ల నుంచి 600 మీటర్ల లోతులో 4,308.54 మిలియన్‌ మెట్రిక్‌ టన్నుల నిల్వలు ఉండగా, 600 మీటర్ల కన్నా ఎక్కువ లోతులో మరో 325.76 మి. మెట్రిక్‌ టన్నుల బొగ్గును కనుగొన్నారు.
మూలాలు
వర్గం:తెలంగాణ వర్గం:ఖనిజాలు వర్గం:ఇంధనాలు వర్గం:శక్తి వనరులు వర్గం:తెలంగాణ బొగ్గు గనులు
నేపానగర్ శాసనసభ నియోజకవర్గం
నేపానగర్ శాసనసభ నియోజకవర్గం మధ్య ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం బుర్హాన్‌పూర్ జిల్లా, ఖాండ్వా లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.
మూలాలు
వర్గం:మధ్య ప్రదేశ్ శాసనసభ నియోజకవర్గాలు
స్వరాజ్ (అయోమయనివృత్తి)
స్వరాజ్ అనే పదంతో ఉన్న ఇితర వ్యాసాలు నివృత్తి పేజీ.
దిలీప్ వాల్సే పాటిల్
దిలీప్ వాల్సే పాటిల్ మహారాష్ట్రకు చెందిన రాజకీయ నాయకుడు. ఆయన అంబేగావ్ నియోజకవర్గం నుండి ఏడుసార్లు మహారాష్ట్ర శాసనసభకు ఎన్నికై ప్రస్తుతం ఉద్ధవ్ ఠాక్రే మంత్రివర్గంలో రాష్ట్ర హోంశాఖ మంత్రిగా భాద్యతలు నిర్వహించి, 02 జూలై 2023 నుండి సహకార శాఖ మంత్రిగా విధులు నిర్వహిస్తున్నాడు.
మూలాలు
వర్గం:మహారాష్ట్ర వ్యక్తులు వర్గం:మహారాష్ట్ర రాజకీయ నాయకులు
బుర్హాన్‌పూర్ శాసనసభ నియోజకవర్గం
బుర్హాన్‌పూర్ శాసనసభ నియోజకవర్గం మధ్య ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం బుర్హాన్‌పూర్ జిల్లా, ఖాండ్వా లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.
మూలాలు
వర్గం:మధ్య ప్రదేశ్ శాసనసభ నియోజకవర్గాలు
ప్రపంచ విద్యార్థుల దినోత్సవం
ప్రపంచ విద్యార్థుల దినోత్సవం ప్రతి సంవత్సరం అబ్దుల్‌ కలాం జయంతి రోజైన అక్టోబర్ 15న నిర్వహించబడుతుంది. 2015లో ఐక్యరాజ్య సమితి అబ్దుల్‌ కలాం జయంతిని ప్రపంచ విద్యార్థుల దినోత్సవంగా ప్రకటించింది.
ప్రారంభం
భారతదేశపు క్షిపణి శాస్త్రవేత్త, 11వ భారత రాష్ట్రపతి అయిన ఏ.పి.జె. అబ్దుల్ కలామ్ 2015, జులై 27న మరణించాడు. ఆ సందర్భంగా ఐక్యరాజ్యసమితి అబ్దుల్ కలామ్ కు ఘన నివాళి అర్పించింది. అత్యున్నత రాష్ట్రపతి పదవిలో ఉన్నప్పుడు కలాం విద్యార్థుల్లో విజ్ఞానాన్ని నింపడానికి ప్రయత్నం చేశాడనీ, భారత రాష్ట్రపతిగా ప్రపంచ శాంతి కోసం పరితపించారని ఐక్యరాజ్యసమితి కొనియాడుతూ అబ్దుల్‌ కలాం జయంతి రోజైన అక్టోబర్ 15ను ప్రపంచ విద్యార్థుల దినోత్సవంగా నిర్ణయించింది.
మూలాలు
వర్గం:దినోత్సవాలు వర్గం:ఉత్సవాలు వర్గం:అంతర్జాతీయ దినములు
నానల్ నగర్
నానల్ నగర్, తెలంగాణ రాష్ట్ర రాజధాని హైదరాబాదు లోని ఒక ప్రాంతం. ఇది హైదరాబాదు మహానగరపాలక సంస్థ లోని వార్డు నెంబరు 69 లో ఉంది. ఇక్కడ బృందావన్ కాలనీ, ఖాదర్ బాగ్, సాలార్ జంగ్ కాలనీ, దిల్షాద్ నగర్ కాలనీ, డ్రీం స్టేట్ అనే ఉప ప్రాంతాలు ఉన్నాయి.
ప్రార్థనా స్థలాలు
ఇక్కడికి సమీపంలో శ్రీ సాయిబాబా దేవాలయం, కనకదుర్గ దేవాలయం, మస్జిద్-ఇ-సల్మా, మదీనా మసీదు మొదలైన ప్రార్థనా స్థలాలు ఉన్నాయి.
రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో నానల్ నగర్ మీదుగా సికింద్రాబాదు, లక్డికాపూల్, టోలీచౌకీ, బాపు ఘాట్ మొదలైన ప్రాంతాలకు బస్సులు నడుపబడుతున్నాయి. ఇక్కడికి సమీపంలోని నాంపల్లి రైల్వే స్టేషను, లక్డికపూల్ రైల్వే స్టేషను లలో ఎంఎంటిఎస్ రైలు సౌకర్యం ఉంది.
మూలాలు
వర్గం:హైదరాబాదులోని ప్రాంతాలు
శక్తి (2011 సినిమా)
అత్యంత ఖరీదైన తెలుగు సినిమాలలో ఇది ఒకటి. శక్తి 2011 ఏప్రిల్ 1 న విడుదలైంది, ఓం శక్తి అనే పేరుతో తమిళ డబ్ వెర్షన్ 2011 ఏప్రిల్ 2 న విడుదలైంది. ఇది ప్రపంచవ్యాప్తంగా 700 కి పైగా స్క్రీన్లలో ప్రారంభమైంది, విమర్శకుల నుండి మిశ్రమ సమీక్షలు వచ్చాయి.
కథ
ఫక్తూని అనే ఈజిప్టు మహిళ తన భర్త ముక్తార్ మరణానికి ప్రతీకారం తీర్చుకోవాలని శపథం చేసి, తన కుమారులైన బషీమ్, రాఖాకు శిక్షణ ఇస్తుంది. ఆమె ఒక మాయా జ్వాలాముఖి వజ్రం, రుద్ర త్రిశూలాన్ని తిరిగి పొందాలనుకుంటుంది. భారత హోంమంత్రి మహదేవరాయ వద్ద వజ్రం ఉందని ఆమె సోదరుడు జాఫర్ వెల్లడిస్తాడు. దాన్ని తిరిగి పొందటానికి వాళ్ళు, అతడి కుమార్తె ఐశ్వర్యను లక్ష్యంగా చేసుకుంటారు. ఆమె తెలియకుండానే తన సంచిలో వజ్రాన్ని వేసుకుని, తల్లిదండ్రులకు తెలియకుండా తన స్నేహితులతో జైపూర్ విహారయాత్రకు వెళ్తుంది. వారు శక్తి అనే టూరిస్ట్ గైడ్‌ను కలుస్తారు. ఐశ్వర్య ఇంట్లో లేదని మహాదేవరాయ తెలుసుకుంటాడు. ఆమెను కనుగొనడానికి ఇద్దరు పోలీసు అధికారులను నియమిస్తాడు. మహాదేవరాయ తన మాజీ భాగస్వామి జాకీని తన మొత్తం సంపదను ఇచ్చేస్తాను, త్రిశూలాన్ని ఇమ్మని అభ్యర్థిస్తాడు. కాని జాకీ నిరాకరిస్తాడు. ఐశ్వర్య కాశ్మీర్‌లో ఉండగా తన ప్రాణాలను కాపాడిన శక్తిని ప్రేమిస్తుంది. తరువాత, ఆమెను బషీమ్ అనుచరులు కిడ్నాప్ చేస్తారు. కాని శక్తి ఆమెను రక్షిస్తాడు. వారు ఇప్పుడు హరిద్వార్ వెళుతున్నారని బషీమ్ తెలుసుకుంటాడు. అక్కడ శక్తి గంగానదిలో స్నానం చేసేటపుడు వజ్రం కనిపిస్తుంది. ఒక ఋషి దానిని గ్రహించి, మహదేవరాయకు వజ్రం గురించి, ఐశ్వర్య రక్షకుడి రాక గురించీ తెలియజేస్తాడు. ఐశ్వర్య కోసం వెతుకుతున్న ఇద్దరు పోలీసులు హరిద్వార్లో ఆమె ఉనికి గురించి తెలియజేస్తారు. నగరం విడిచి వెళ్ళేటప్పుడు ఐశ్వర్య శక్తికి ప్రపోజ్ చేసినా అతను నిరాకరిస్తాడు. త్వరలోనే బషీమ్, అతని అనుచరులు వారిపై దాడి చేస్తారు. కాని రహస్య ఏజెంట్ అని వెల్లడైన శక్తి, అందరినీ రక్షిస్తాడు. భారీ షూటౌట్ తర్వాత బషీమ్ను బంధిస్తాడు.
మరోవైపు, ఫక్తూని జాకీ నుండి త్రిశూలాన్ని తిరిగి పొందటానికి ప్రయత్నిస్తాడు, కాని అతను భారీ మొత్తాన్ని కోరుతాడు. వజ్రం గురించి ఐశ్వర్యను ప్రశ్నించినా ఆమెకు ఏమీ తెలియదు. ఐశ్వర్య ఒక ఉగ్రవాద సంస్థకు లక్ష్యంగా ఉన్నందున ఆమెను రక్షించడానికి తాను రహస్యంగా వెళ్ళానని తన ఆఫీసరు (స్వయంగా అతడి తండ్రే) శివకు శక్తి వివరిస్తాడు. మరోవైపు, బషీమ్‌ను రక్షించడానికి రాఖాను భారత్‌కు పంపుతారు. ఐశ్వర్య శక్తి సంచిలో ఆమె చిత్రాలను కనుగొంటుంది. ఇది శక్తి ఆమెను చూసిన క్షణం నుంచీ తాను ప్రేమిస్తున్నానని ఒప్పుకుంటాడు. శక్తి, తన తల్లిదండ్రులు, ఐశ్వర్యతో కలిసి తన పుట్టినరోజు కోసం ఆలయానికి వెళ్లి, జ్వాలాముఖి ఉన్న పెట్టెను చూసి దానిని తెరుస్తుంది. శివ మహాదేవరాయకు సమాచారం ఇస్తాడు. వజ్రం, ఐశ్వర్య రెండింటినీ హంపికి పిలుస్తారు. రాఖా జైలుపై దాడి చేసి, బషీమ్‌ను విడిపిస్తాడు. శివ హంపికి వెళుతున్నాడని అతడు రాఖాకు చెబుతాడు. రాఖా శివపైన ఇతర అధికారులపైనా దాడి చేస్తాడు. కాని శక్తి వజ్రాన్ని తాకడంతో అతడికి శక్తులు వస్తాయి. అంచేత శక్తి చేతిలో రాఖా గాయపడతాడు. హంపి వద్ద, బషీమ్ వజ్రాన్ని లాక్కోవడానికి ప్రయత్నిస్తాడు. కాని శక్తి పురాతన కత్తితో అత్ణ్ణి చంపేస్తాడు. శక్తిని రక్షకుడిగా ప్రకటిస్తూ ఋషి, రహస్య శక్తి పీఠానికి రక్షకుడైన రుద్ర గర్భవతి అయిన తన భార్యను, మహాదేవరాయ తల్లిదండ్రులనూ ముక్తార్ నుండి రక్షించుకుంటూ తన జీవితాన్ని ఎలా త్యాగం చేశాడో వివరించాడు. మొదట్లో జానకి వర్మ అని పిలువబడే జాకీ, ముక్తార్ ఇచ్చిన డబ్బు తీసుకుని మహదేవరాయ తల్లిదండ్రులను చంపాడు. రుద్ర త్రిశూలంతో పారిపోయాడు. ముక్తార్‌ను చంపిన తరువాత, మరణిస్తున్న శక్తి తన నవజాత కొడుకును తన నమ్మకమైన సేవకుడు బసవకు అప్పగించి, అతన్ని నది మీద పంపించాడు. అతను శివకు అతని భార్యకూ కనిపించడు. వారు అతన్ని శక్తిగా పెంచారు.
జాకీ అనుచరులను, జాఫర్‌ను జాకీనీ చంపిన తరువాత శక్తి త్రిశూలాన్ని తిరిగి పొందుతాడు. అయితే, మహాదేవరాయ భాగస్వామి ప్రచండ, ద్రోహం చేసి, శక్తిని కాలుస్తాడు. అప్పుడు త్రిశూలాన్ని సంపాదించి, దాన్నతడు ఫక్తూనికి అప్పగిస్తాడు. ఆమె పునరుత్థానమైన రాఖాతో కలిసి అక్కడికి వస్తుంది. మహాదేవరాయ ప్రచండను పొడిచి చంపుతాడు. రాఖా అతణ్ణి కొట్టడంతో అతడు అపస్మారక స్థితిలో పడతాడు. ప్రతి 27 సంవత్సరాలకు ఒకసారి నిర్వహించే కర్మలు చేయటానికి ఫక్తూని, ఋషినీ ఐశ్వర్యనూ బలవంతంగా తీసుకు పోతుంది. రాఖా విధ్వంసం ప్రారంభించగానే, శక్తి వచ్చి త్రిశూలాన్ని ఉపయోగించి పోరాడుతాడు. అప్పుడు జ్రిగే పోరాటాల్లో శక్తి దుష్టులను చంపేసి కథను సుఖాంతం చేస్తాడు.
మూలాలు
వర్గం:బ్రహ్మానందం నటించిన సినిమాలు
బీరంగూడ
బీరంగూడ (Beeramguda) తెలంగాణ రాష్ట్రం, సంగారెడ్డి జిల్లా, అమీనుపూర్ జనగణన పట్టణ పరిధిలో ఉంది. ఇక్కడ బీరంగూడ గుట్ట అనే కొండప్రాంతం మీద వున్న శ్రీ భ్రమరాంబ మల్లిఖార్జున స్వామి వారి దేవస్థానం ఇక్కడ చాలా ప్రసిద్ధి చెందిన దేవాలయం.
thumb|శ్రీ వెంకటేశ్వర స్వామి ఆనంద దేవస్థానం thumb| బీరంగూడ కమాన్ thumb|శ్రీ భ్రమరాంబ మల్లిఖార్జున స్వామి దేవస్థానం
ముఖ్య విషయాలు
బీరంగూడకు బస్సు ద్వారా ప్రయాణించవచ్చు. దగ్గర్లోని బస్సు స్టాపు బీరంగూడ కమాన్ వద్ద అది. దగ్గరలోని రైల్వే స్టేషన్ చందా నగర్, శేరిలింగంపల్లిలో ఉన్నాయి. సమీపంలో శంషాబాద్ రాజీవ్ గాంధీ అంతర్జాతీయ విమానాశ్రయం ఉంది
బీరంగూడ కొన్ని సంవత్సరాలుగా బాగా అభివృద్ధి చెందింది. దీని వళ్ళ అక్కడ ఇళ్ల నిర్మాణం, భూ విక్రయ పరిశ్రమ బాగా వికసించింది. దీనికి ముఖ్య కారణం హైదరాబాద్ ఐ.టి పరిశ్రమ అభివృద్ధి చెందిన కారణంగా చేపుపుకోవచ్చు
బీరంగూడ వద్ద ఒక సరస్సు కూడా వుంది. ఇక్కడ ప్రభుత్వం అమీన్ పూర్ పురపాలక సంఘం ద్వారా సుందరీకరణ పనులు చేపట్టారు. సరస్సు ఒడ్డున చాకలి ఐలమ్మ విగ్రహ ప్రతిష్టాపన జరిగింది. బీరంగూడ పరిసరప్రాంతాలలో సాధారణమైన గుట్ట ప్రాంతాలు ఎక్కువగా కనిపిస్తాయి.
పర్యాటక ప్రదేశాలు.
భ్రమరాంభ మల్లికార్జున స్వామి ఆలయం, వెంకటేశ్వర స్వామి దేవాలయం, వేణు గోపాల స్వామి దేవాలయం అన్నీ బీరంగూడ లో ఉన్నాయి. ప్రతి సంవత్సరం ప్రారంభంలో శివరాత్రి ఉత్సవాలలో బాగా ప్రసిద్ధి చెందిన మొదటి ఆలయంలో జరుపుతారు. బీరాంగుడా సరస్సు చుట్టూ వాకింగ్ ట్రాక్ ఉంది.
దగ్గరలోని ప్రదేశాలు
పటాన్ చెరు, శేరిలింగంపల్లి, చందా నగర్ దగ్గర లోని ముఖ్య పట్టణాలు. ఇస్నాపూర్, కిష్టారెడ్డిపేట్, సుల్తాన్పూర్ దగ్గర లోని గ్రామాలు. అశోక్ నగర్, కాకతీయ నగర్, భవనపురం, షిర్డీ సాయి కాలనీ, కిషార్ రెడ్డిపేట్, రామచంద్రరెడ్డి కాలనీలు చుట్టూరు ఉన్నాయి.
వెలుపలి లంకెలు
వర్గం:సంగారెడ్డి జిల్లా
లచ్చు మహరాజ్ (సంగీతకారుడు)
లక్ష్మీనారాయణ సింగ్  (16 అక్టోబరు 1944 – 28 జూలై 2016), లచ్చు మహరాజ్ గా సుపరిచితుడు. అతను బెనారస్ ఘరానా సాంప్రదాయ సంగీతానికి చెందిన తబలా కళాకారుడు.
అతను 1944 అక్టోబరు 16న వాసుదేవ్ నారాయణ సింగ్ కు జన్మించాడు. అతని సోదరి నిర్మల సినీనటుడు గోవిందకు తల్లి. అతను ఫ్రెంచ్ మహిళ తీనాను వివాహమాడాడు. వారికి ఒక కుమార్తె నారాయణి కలదు.
అతను ప్రపంచవ్యాప్తంగా తబలా ప్రదర్శనలనిచ్చాడు. కొన్ని సినిమాలకు కూడా సంగీతాన్నందించాడు. అతనికి భారత అత్యున్నత పురస్కారం పద్మశ్రీ వచ్చింది కానీ ఆ పురస్కారాన్ని తిరస్కరించాడు. తన సంగీతాన్ని ఆదరించే అభిమానులే నిజమైన పురస్కారంగా అతను భావించాడు.
మరణం
అతను 2016 జూలై నెలలో తన 71వ యేట మరణించాడు. భారత ప్రధానమంత్రి నరేంద్ర మోదీ సంతాపాన్ని ప్రకటించాడు.
గౌరవం
అతని 74వ జన్మదినం సందర్భంగా గూగుల్ డూదుల్ తో గౌరవించింది.
మూలాలు
వర్గం:1944 జననాలు వర్గం:2016 మరణాలు వర్గం:తబలా విద్వాంసులు
గ్రేటర్ హైదరాబాద్ మున్సిపల్ కార్పొరేషన్ ఎన్నికలు - 2020
గ్రేటర్ హైదరాబాద్ మున్సిపల్ కార్పొరేషన్‌ (జీహెచ్ఎంసీ) ఎన్నికలు 1 డిసెంబర్ 2020న జరిగాయి. ఈ ఎన్నికల ఫలితాలు 4 డిసెంబర్ 2020న వెలువడ్డాయి.
ఓట్ల వివరాలు
జీహెచ్ఎంసీ పరిధిలోని 150 డివిజన్లలో మొత్తం 74 లక్షల 67,256 ఓట్లు ఉండగా, 34 లక్షల 50,331 మంది ఓటర్లు తమ ఓటు హక్కును వినియోగించుకున్నారు. వీరిలో 18,60,040 మంది పురుషులు, 15,90, 219 మంది మహిళలు, ఇతరులు 72 మంది ఉన్నారు. జీహెచ్ఎంసీ ఎన్నికల్లో మొత్తం 1926 మందికి పోస్టల్ బ్యాలెట్లు ఎన్నికల సంఘం జారీ చేసింది.
గెలిచిన అభ్యర్థులు
తెలంగాణ రాష్ట్ర సమితి - టీఆర్ఎస్
భారతీయ జనతా పార్టీ - బీజేపీ
ఎంఐఎం
మూలాలు
వర్గం:హైదరాబాద్ రాష్ట్రం
మంతెన రామరాజు
మంతెన రామరాజు ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన అసెంబ్లీ ఎన్నికల్లో ఉండి నియోజకవర్గం నుండి ఎమ్మెల్యేగా గెలిచాడు.
జననం, విద్యాభాస్యం
మంతెన రామరాజు (కలవపూడి రాంబాబు) 13 ఫిబ్రవరి 1977లో ఆంధ్రప్రదేశ్ రాష్ట్రం,  పశ్చిమ గోదావరి జిల్లా, కలవపూడిలో చిన్న వెంకటరాజు, సూర్యకాంతమ్మ దంపతులకు జన్మించాడు. ఆయన పదవ తరగతి వరకు చదువుకున్నాడు.
రాజకీయ జీవితం
మంతెన రామరాజు (మంతెన రాంబాబు) 2006లో కలవపూడి సహకార సంఘం అధ్యక్షునిగా ఎన్నికై, 2007లో తెలుగుదేశం పార్టీ ద్వారా రాజకీయాల్లోకి వచ్చాడు. ఆయన భీమవరం డి.ఎన్.ఆర్ కళాశాల పాలక వర్గ సభ్యుడిగా, కోస్టల్ ఆక్వా రైతుల సంఘం రాష్ట్ర ప్రధాన కార్యదర్శిగా పని చేశాడు. మంతెన రామరాజు 2019లో నరసాపురం టిడిపి ఎంపీ అభ్యర్థిగా రేసులో ఉన్న కనుమూరు రఘురామ కృష్ణం రాజు వైసీపీలోకి వెళ్లిపోవడంతో, అంతకుముందు 2009, 2014 ఎన్నికల్లో రెండుసార్లు ఎమ్మెల్యేగా గెలిచిన వేటూకూరి వెంకట శివరామరాజు (కలవపూడి శివ) ఎంపీ స్థానంకు పోటీ చేయడంతో ఆయనకు 2019లో ఉండి నియోజకవర్గం నుండి తెలుగుదేశం పార్టీ టికెట్ దక్కింది. ఆయన ఆ ఎన్నికల్లో తన సమీప ప్రత్యర్థి వైసీపీ అభ్యర్థి పి.వి.ఎల్. నరసింహ రాజుపై 10949 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.
హిందుస్తాన్ ఫోటో ఫిలింస్
హిందుస్తాన్ ఫోటో ఫిలింస్ మ్యాన్యుఫాక్చరింగ్ కంపెనీ లిమిటెడ్ (ఆంగ్లం: Hindustan Photo Films) భారతదేశం లోని ఊటీ కేంద్రంగా ఫోటోగ్రఫిక్, సినీ, ఎక్స్-రే, గ్రాఫిక్ ఆర్ట్ ఫిలిం, ఫోటోగ్రాఫిక్ కాగితం, రసాయనాలను తయారు చేసే ప్రభుత్వ సంస్థ. ఈ సంస్థచే తయారు చేయబడే ఫిలిం ఇందు  అనే బ్రాండుతో వ్యవహరించబడేవి. సంస్కృతంలో ఇందు అనగా వెండి అని అర్థం. ఫిలిం లో వాడబడే సిల్వర్ హాలైడ్ అనే రసాయనాన్ని ఉద్దేశించి ఈ ఫిలిం కు ఆ పేరు పెట్టబడింది.
చరిత్ర
హిందూస్తాన్ ఫోటో ఫిల్మ్స్ మాన్యుఫ్యాక్చరింగ్ కంపెనీ లిమిటెడ్ (హెచ్‌పిఎఫ్) ప్రభుత్వ పరిశ్రమల రంగములో( పబ్లిక్ సెక్టార్ అండర్ టేకింగ్ )   స్వాతంత్య్రం  తదుపరి  భారీ పరిశ్రమల విభాగం కింద 1960 లో అప్పటి ప్రధాని జవహర్లాల్ నెహ్రూ ప్రణాళికలో భాగంగా తమిళనాడు లోని నీలిగిరి జిల్లాలోని ఉదగమండలం, చెన్నయ్ కి దగ్గరలో అంబత్తూరు లో స్థాపించారు. ఉదగమండలం లో  ఉన్న ప్రధాన కర్మాగారంలో పాలిస్టర్ ఎక్స్‌రే ఫిల్మ్ ప్లాంట్, మాగ్నెటిక్ టేప్ ప్లాంట్, చెన్నైలోని అంబత్తూర్ వద్ద, దిగుమతి చేసుకున్న జంబో ఫిల్మ్ రోల్స్ రిటైల్ ప్యాక్‌లలోకి కత్తిరించే దానిని నెలకొల్పినారు. 700 కోట్ల రూపాయల ప్రభుత్వ పెట్టుబడితో ఇంటిగ్రేటెడ్ మాన్యుఫ్యాక్చరింగ్ సదుపాయాన్ని కలిగి ఉన్న ఏకైక సంస్థ,మొత్తం సౌత్ ఈస్ట్ ఆసియాలో ఫోటో సెన్సిటైజ్డ్ వస్తువుల యొక్క ఏకైక ఇంటిగ్రేటెడ్ తయారీదారు. మెడికల్ ఎక్స్‌రే, గ్రాఫిక్ ఆర్ట్స్, అంతర్జాతీయ ప్రమాణాల బ్లాక్ అండ్ వైట్ ఉత్పత్తుల తయారీకి సాంకేతిక పరిజ్ఞానం ఉన్న ఏకైక సంస్థ. ప్రభుత్వ రంగలో స్థాపించించన ఈ పరిశ్రమ లక్ష్యం సినిమా పరిశ్రమకు ముడి సినీ ఫిల్మ్‌లు, వైద్య, రక్షణ ప్రయోజనాల కోసం ఎక్స్‌రే ఫిల్మ్‌లు, ఫోటోగ్రాఫర్‌ల కోసం ప్రత్యేక ఫోటోగ్రాఫిక్ సామగ్రిని సరఫరా చేయడానికి ఈ సంస్థ ప్రధానంగా స్థాపించబడింది, వీటిని గతంలో మన దేశం దిగుమతి చేసుకునేవారు.బ్రిటన్  లోని నేషనల్ అక్రిడిటేషన్ ఆఫ్ సర్టిఫికేషన్ బాడీస్‌తో అనుబంధంగా ఉన్న క్వాలిటీ అస్యూరెన్స్ సిస్టమ్స్ చేత ఉత్తమ నాణ్యమైన వ్యవస్థలను కలిగి ఉండటం,  కొత్త పాలిస్టర్ ఎక్స్‌రే ఫిల్మ్ ప్లాంట్ కోసం సంస్థ ISO 9002 ధృవీకరణను పొందినది. హిందూస్తాన్ ఫోటో ఫిల్మ్స్ మాన్యుఫ్యాక్చరింగ్ కంపెనీ ఏప్రిల్ 1977 లో పాలిస్టర్ బేస్ మెడికల్ ఎక్స్-రే, ఇండస్ట్రియల్ ఎక్స్-రే, గ్రాఫిక్ ఆర్ట్స్ ఫిల్మ్స్ ప్లాంట్‌ను ప్రారంభించింది. రెసిన్ కోటెడ్ బ్రోమైడ్ పేపర్, గ్రాఫిక్ ఆర్ట్స్ లేజర్ ఫిల్మ్ కోసం యాంటిహలో, కలర్ పేపర్,కలర్ ఫిల్మ్ కోసం లిక్విడ్ కెమిస్ట్రీ కోసం కంపెనీ కొత్త నమూనాను అభివృద్ధి చేసింది.
మూసివేత
BIFR చట్టం 1985 ప్రకారం హిందూస్తాన్ ఫోటో ఫిల్మ్స్ మాన్యుఫ్యాక్చరింగ్ కంపెనీ లిమిటెడ్ (హెచ్‌పిఎఫ్) మూసివేయడానికి BIFR సిఫార్సు చేసింది(30.01.2003),  BIFR   ఉత్తర్వు అమలుకు వ్యతిరేకంగా కంపెనీ  మూసివేతపై   కొన్ని కార్మిక సంఘాల వారు  మద్రాస్ హైకోర్టు  లో రిట్ పిటిషన్ వేసినారు,  దానితో   వారికి హైకోర్టు నుంచి  నిలుపుదల ఉత్తర్వు ( స్టే ఆర్డర్ ) ఇచ్చింది. తదుపరి  08.09.2017 నాటి హైకోర్టు వారి ఉత్తర్వులలో  " BIFR   ఉత్తర్వు అమలుకు ఆమోదించబడి,  రిట్ పిటిషన్లు " పరిష్కరించబడ్డాయి. ముఖ్యంగా, రిట్ పిటిషన లో ఉన్న స్వచ్ఛంద పదవీ విరమణ కు సంబంధించి కార్మికులకు వేతనాలు చెల్లించడాన్ని సవాలు చేయడం  వంటివి, హైకోర్టు ఉత్తర్వుల ప్రకారం"  అధికారిక లిక్విడేటర్ హిందూస్తాన్ ఫోటో ఫిల్మ్స్ మాన్యుఫ్యాక్చరింగ్ కంపెనీ లిమిటెడ్ వారి  ఆస్తుల బాధ్యతలు స్వీకరించి, రికార్డుల పుస్తకాలు  పరిశీలించి , వాటికి అనుగుణంగా అవసరమైన చర్యలు పరిశీలించ వలసినదని"  అని  హైకోర్టు  వారు తమతీర్పులో పేర్కొన్నారు.
బాగ్‌అమీర్ (కూకట్‌పల్లి)
బాగ్‌అమీర్, తెలంగాణ రాష్ట్ర రాజధాని హైదరాబాదులోని ఒక ప్రాంతం. హైదరాబాదు మహానగరపాలక సంస్థ లో భాగమైన బాగ్‌అమీర్, కూకట్‌పల్లి మండలంలో ఉంది.
సమీప ప్రాంతాలు
ఇక్కడికి సమీపంలో ఎంజె కాలనీ, వివేక్ నగర్, దయార్ గూడ, ఎపిహెచ్‌బి కాలనీ, మలేషియా టౌన్ షిప్, విజయనగర్ కాలనీ, మూసాపేట మొదలైన ప్రాంతాలు ఉన్నాయి.
రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో బాగ్‌అమీర్ నుండి నగరంలోని ఆల్విన్ కాలనీ, సికింద్రాబాద్, జగద్గిరిగుట్ట, కెపిహెచ్‌బి కాలనీ, జెఎన్‌టియు, లాలాగూడ మొదలైన ప్రాంతాలకు మొదలైన ప్రాంతాలకు బస్సు సౌకర్యం ఉంది. సమీపంలో బోరబండ రైల్వే స్టేషను, భరత్ నగర్ రైల్వే స్టేషను ఉన్నాయి.
బయటి లింకులు
వర్గం:హైదరాబాదులోని ప్రాంతాలు
సుల్తాన్‌పూర్ (ఎలిగేడ్)
సుల్తాన్‌పూర్, తెలంగాణ రాష్ట్రం, పెద్దపల్లి జిల్లా, ఎలిగేడు మండలంలోని గ్రామం.
ఇది మండల కేంద్రమైన ఎల్గేడ్ నుండి 4 కి. మీ. దూరం లోను, సమీప పట్టణమైన కరీంనగర్ నుండి 21 కి. మీ. దూరంలోనూ ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత కరీంనగర్ జిల్లాలో, ఇదే మండలంలో ఉండేది.
గణాంక వివరాలు
2011 భారత జనగణన గణాంకాల ప్రకారం ఈ గ్రామం 903 ఇళ్లతో, 3474 జనాభాతో 740 హెక్టార్లలో విస్తరించి ఉంది. గ్రామంలో మగవారి సంఖ్య 1708, ఆడవారి సంఖ్య 1766. షెడ్యూల్డ్ కులాల సంఖ్య 884 కాగా షెడ్యూల్డ్ తెగల సంఖ్య 9. గ్రామం యొక్క జనగణన లొకేషన్ కోడ్ 572010 .పిన్ కోడ్: 505525.
విద్యా సౌకర్యాలు
ఇక్కడి వెలసిన ప్రాథమిక ఉన్నత పాఠశాల ఎంతో మంది విద్యావంతులను తీర్చిదిద్దింది. ఈ పాఠశాల కేవలం సుల్తాన్ పూర్ విద్యార్థులనే కాకుండా చుట్టుప్రక్కల గ్రామాల్లోని విద్యార్థులను కూడా విద్యావంతులుగా తీర్చిదిద్దుతుంది. ఈ పాఠశాలలో చదివిన వారిలో కొంతమంది సొంతవూరిపై మమకారంతో వ్యవసాయము, వారివారి కులవృత్తులను చేస్తూ జీవనాన్ని సాగిస్తున్నారు. ఇంకొంతమంది ఉన్నత విద్యలను అభ్యసించి పట్టణాల్లో పలురకాల ఉద్యోగాలు చేస్తున్నారు. మరికొంతమంది వ్యాపారాలు చేస్తున్నారు.గ్రామంలో ఒక ప్రైవేటు బాలబడి ఉంది. ప్రభుత్వ ప్రాథమిక పాఠశాలలు రెండు, ప్రభుత్వ ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి.ఈ గ్రామంలో ప్రాథమిక, సెకండరీ పాఠశాలలు ఉన్నాయి. ఈ గ్రామంలోని పాఠశాలకు పక్క గ్రామం లైన శివపల్లి, బుర్హమియాపేట్ నుండి కూడా విద్యార్థులు వస్తారు.సమీప జూనియర్ కళాశాల గర్రేపల్లిలోను, ప్రభుత్వ ఆర్ట్స్ / సైన్స్ డిగ్రీ కళాశాల సుల్తానాబాద్లోనూ ఉన్నాయి. సమీప వైద్య కళాశాల బొమ్మకల్లోను, పాలీటెక్నిక్‌ కరీంనగర్లోను, మేనేజిమెంటు కళాశాల భూపతిపురంలోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల కరీంనగర్లో ఉన్నాయి.
ప్రభుత్వ వైద్య సౌకర్యం
సుల్తాన్‌పూర్లో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఇద్దరు పారామెడికల్ సిబ్బంది ఉన్నారు.సమీప ప్రాథమిక ఆరోగ్య కేంద్రం గ్రామం నుండి 5 కి.మీ. లోపు దూరంలో ఉంది. పశు వైద్యశాల గ్రామం నుండి 5 కి.మీ. లోపు దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలో4 ప్రైవేటు వైద్య సౌకర్యాలున్నాయి. డిగ్రీ లేని డాక్టర్లు నలుగురు ఉన్నారు.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
సబ్ పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
జిల్లా రహదారి గ్రామం గుండా పోతోంది. ప్రధాన జిల్లా రహదారి గ్రామం నుండి 5 కి.మీ. లోపు దూరంలో ఉంది. జాతీయ రహదారి, రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 5 కి.మీ. లోపు దూరంలో ఉన్నాయి. వారం వారం సంత గ్రామం నుండి 5 కి.మీ. లోపు దూరంలో ఉంది.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. శాసనసభ పోలింగ్ కేంద్రం, జనన మరణాల నమోదు కార్యాలయం ఉన్నాయి. గ్రంథాలయం గ్రామం నుండి 5 కి.మీ.లోపు దూరంలో ఉంది. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 12 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
సుల్తాన్‌పూర్లో భూ వినియోగం కింది విధంగా ఉంది:
ఉత్పత్తి
సుల్తాన్‌పూర్లో ఈ కింది వస్తువులు ఉత్పత్తి అవుతున్నాయి.ఇక్కడి ప్రజలు ఎక్కువగా వ్యవసాయము మీద ఆధారపడి జీవనాన్ని సాగిస్తున్నారు.ఎటుచూసినా పచ్చని పొలాలతో కలకలలాడుతుంది.
గ్రామ పంచాయతీ
ఈ గ్రామాన్ని తెలుగుదేశం నేతలు అయిన కీ.శే.నందమూరి తారక రామారావు, నారా చంద్రబాబునాయుడు సందర్శించారు.
ఎ.వెంకటేశ్వర రెడ్డి
అద్దుల వెంకటేశ్వర రెడ్డి భారతదేశానికి చెందిన న్యాయమూర్తి. ఆయన 2021 అక్టోబరు 13న తెలంగాణ హైకోర్టు న్యాయమూర్తిగా నియమితుడయ్యాడు. ఆయన అక్టోబరు 15న హైకోర్టు న్యాయమూర్తిగా ప్రమాణ స్వీకారం చేశాడు.
జననం, విద్యాభాస్యం
ఎ.వెంకటేశ్వర రెడ్డి 1961 ఏప్రిల్ 15లో తెలంగాణ రాష్ట్రం, మహబూబ్​నగర్​ జిల్లా, నవాబ్‌పేట మండలం, దేపల్లి గ్రామంలో వెంకటరామరెడ్డి, అనసూయమ్మ దంపతులకు జన్మించాడు. ఆయన దేపల్లి గ్రామంలో 10వ తరగతి వరకు చదివి, మహబూబ్​నగర్​ లోని ఎంవీఎస్ కాలేజీలో ఇంటర్మీడియట్, డిగ్రీ పూర్తి చేశాడు. ఎ.వెంకటేశ్వర రెడ్డి కర్ణాటక రాష్ట్రం, గుల్బర్గాలోని జ్ఞానగంగా యూనివర్సిటీ నుంచి 1986లో న్యాయశాస్త్రం పూర్తి చేసి పట్టా అందుకున్నాడు.
వృత్తి జీవితం
ఎ.వెంకటేశ్వర రెడ్డి 1987లో బార్ కౌన్సిల్ లో పేరు నమోదు చేసుకొని షాద్‌నగర్ లో న్యాయవాది రుక్మారెడ్డి వద్ద జూనియర్‌గా చేరి ప్రాక్టీస్ ప్రారంభించాడు. ఆయన 1994 జూనియర్ సివిల్ జడ్జిగా ఎంపికై 2005లో సీనియర్ సివిల్ జడ్జిగా, 2012లో ఎల్ ఈ పరీక్షల ద్వారా జిల్లా జడ్జిగా పదోన్నతి పొంది ఆదిలాబాద్, రంగారెడ్డి, వరంగల్ జిల్లాల జడ్జిగా, సీఐడీ సలహాదారుగా, తెలంగాణ రాష్ట్ర న్యాయసేవాధికార సంస్థ సభ్యకార్యదర్శిగా విధులు నిర్వహించాడు.
ఆయన ఉమ్మడి ఆంధ్రప్రదేశ్ హైకోర్టు చివరి జ్యుడిషియల్ రిజిస్టార్‌గా, తెలంగాణ హైకోర్టు మొదటి రిజిస్ట్రార్ జనరల్, విజిలెన్స్ రిజిస్టార్ (ఇన్‌ఛార్జి)గా పనిచేశాడు. ఎ.వెంకటేశ్వర రెడ్డి సిటీ సివిల్ కోర్టు ఆవరణలోని స్మాల్ కాజెస్ కోర్టు చీఫ్ జడ్జిగా విధులు నిర్వహిస్తూ తెలంగాణ హైకోర్టు న్యాయమూర్తిగా 2021 సెప్టెంబరు 16న సుప్రీం కోర్టు ప్రధాన న్యాయమూర్తి జస్టిస్‌ ఎన్వీ రమణ నేతృత్వంలోని కొలీజియం సభ్యులు ఉదయ్‌ యూ లలిత్‌, జస్టిస్‌ ఏఎం ఖన్విల్కర్‌, జస్టిస్‌ డీవై చంద్రచూడ్‌, జస్టిస్‌ ఎల్‌.నాగేశ్వరరావు వారి పేర్లను కేంద్ర ప్రభుత్వానికి చేయడంతో దానికి రాష్ట్రపతి ఆమోదం తెలపడంతో అక్టోబరు 13న తెలంగాణ హైకోర్టు న్యాయమూర్తిగా నియమితుడయ్యాడు.
తెరవెనుక
thumb|తెరవెనుక సినిమా పోస్టర్ తెరవెనుక 2022లో విడుదలయిన తెలుగు సినిమా. ఆయుష్ క్రియేషన్ బ్యానర్ల పై విజయలక్ష్మి మురళి మచ్చ సమర్పణలో మురళి జగన్నాథ్‌ మచ్చ నిర్మించిన ఈ చిత్రానికి నెలుట్ల ప్రవీణ్‌ చంద్ర దర్శకత్వం వహించాడు. ఈ సినిమాలో అమన్‌, విశాఖ ధిమాన్, దీపిక రెడ్డి హీరో హీరోయిన్లుగా నటించిన ఈ సినిమా ఫస్ట్‌ లుక్‌ పోస్టర్‌ను 2020 సెప్టెంబరు 18న సినీ దర్శకుడు ఎన్.శంకర్ విడుదల చేశాడు. 2020 డిసెంబరు 13న ఆడియోను, డిసెంబరు 14న ట్రైలర్ ను విడుదల చేశారు. ఈ సినిమా 2021 జనవరి 1న విడుదలైంది.
మూలాలు
వర్గం:2021 తెలుగు సినిమాలు
జహీరా
జహీరా ఒక భారతీయ సినిమా నటి.
సినిమారంగం
1969లో ఆన్ హర్ మెజెస్టి సీక్రెట్ సర్వీస్‌ అనే జేమ్స్ బాండ్ సినిమా ద్వారా సినిమారంగంలోకి అడుగుపెట్టింది. 1970లలో హిందీ సినిమాల్లో నటించింది. 1974లో వచ్చిన కాల్ గర్ల్ అనే సినిమాలో తొలిసారిగా ప్రధాన పాత్రలో కనిపించింది. ఆ తరువాత ఆద్మీ సడక్ కా, నౌక్రి మొదలైన సినిమాల్లో కూడా నటించింది. దేవ్ ఆనంద్, శతృఘ్న సిన్హా, జహీదా, జీవన్‌లతో నటించిన గ్యాంబ్లర్ సినిమా విజయవంతం అయింది. జహీరా కొన్ని పంజాబీ సినిమాల్లో కూడా నటించింది. తన పేరును జహెరా అని రాసుకునేది.
బయటి లింకులు
వర్గం:జీవిస్తున్న ప్రజలు వర్గం:భారతీయ సినిమా నటీమణులు వర్గం:పంజాబీ సినిమా నటీమణులు వర్గం:హిందీ సినిమా నటీమణులు
అశోక్ చవాన్
అశోక్ చవాన్ (జననం 28 అక్టోబర్ 1958) మహారాష్ట్రకు చెందిన రాజకీయ నాయకుడు. ఆయన మహారాష్ట్ర 16వ ముఖ్యమంత్రిగా పని చేసి, ప్రస్తుతం ఉద్ధవ్ ఠాక్రే మంత్రివర్గంలో రాష్ట్ర పబ్లిక్‌ వర్స్‌ శాఖ మంత్రిగా భాద్యతలు నిర్వహిస్తున్నాడు.
మూలాలు
వర్గం:మహారాష్ట్ర వ్యక్తులు వర్గం:మహారాష్ట్ర రాజకీయ నాయకులు
భారతదేశ జాబితాలు
భారతదేశానికి సంబంధించిన వివిధ జాబితాలు ఈ పేజీలో ఇవ్వబడ్డాయి. ఏదైనా క్రొత్త జాబితా తయారు చేస్తే దాని లింకు ఈ పేజీలో సంబంధిత విభాగంలో ఉంచండి.
స్థలాలు
పట్టణాలు, పర్యాటక స్థలాలు వంటివి
ఇవి కూడా చూడండి
వర్గం:భారతదేశానికి సంబంధించిన జాబితాలు
ఐశ్వర్య ధనుష్
ఐశ్వర్య రజినీకాంత్ ధనుష్ (జననం: 1982 జనవరి 1) భారతీయ సినీ దర్శకురాలు. ఆమె భారతీయ నటుడు రజినీకాంత్ పెద్ద  కుమార్తె. ఆమె తన భర్త ధనుష్ కథానాయకుడిగా తన మొదటి సినిమా 3 (2012) కు దర్శకత్వం వహించింది. అప్పుడప్పుడూ నేపథ్య గాయనిగా కూడా మారింది ఐశ్వర్య.
ఆగస్టు 2016లో ఐశ్వర్యను యు.ఎన్ విమెన్ సంస్థ భారతదేశ గుడ్ విల్ అంబాసిడర్ గా ఎంచుకొంది. కానీ కొన్నాళ్ళకే ఆమె ఆ పదవిని  నిర్వహించిన తీరును భారతీయ మీడియా తప్పుపట్టింది.
వ్యక్తిగత జీవితం
ఐశ్వర్య నటుడు రజనీకాంత్, లతా రంగాచారి దంపతులకు 1982 జనవరి 1న జన్మించింది. ఆమెకు చిత్ర పరిశ్రమలో కూడా పనిచేసే సౌందర్య అనే చెల్లెలు ఉంది. ఐశ్వర్య భారతీయ సినీ నటుడు ధనుష్ ను వివాహం చేసుకుంది. ఆమెకు ఇద్దరు కుమారులు యాత్ర (జననం 2006),  లింగా (జననం 2010).
జీవితం
ఆమె స్టార్ విజయ్ నిర్వహిస్తున్న జోడీ నంబర్ ఒన్ డాన్స్ పోటీలు  మూడవ సీజన్లో నటులు సంగీత, జీవాతో కలిసి  న్యాయమూర్తిగా ఉంది. సిలంబరాసన్‌తో కలిసి విజిల్ చిత్రంతో ఆమె నేపధ్యగాయనిగా మారింది. ఆ తర్వాత ఆయిరథిల్ ఓరువన్ చిత్రంలో "అన్ మేళా ఆశాధన్" పాట వచ్చింది. దీని కోసం ఆమె అసిస్టెంట్ డైరెక్టర్‌గా కూడా పనిచేసింది.
ఆగస్టు 2016 లో ఐశ్వర్య ఐరాస మహిళా సంస్థకు భారత సౌహార్ద రాయబారిగా ఎంపికయింది..
విమర్శలు
అంతర్జాతీయ మహిళా దినోత్సవం సందర్భంగా ఐరాస ప్రధాన కార్యాలయంలో ఆమె భరతనాట్యం ప్రదర్శించింది. అయితే, ఆమె నటనకు సోషల్ మీడియా,సాంఫ్రదాయక భరతనాట్యం నాట్యకారుల నుండి అనేక విమర్శలు వచ్చాయి. అనిత రత్నం తన ఫేస్‌బుక్ లో "భరతనాట్యం అవుతుంది ... వ్యంగ్య చిత్రం, ప్రహసనం!". అని విమర్శించింది.
పురస్కారాలు
2012 లో జెఎఫ్ఎ ఉమెన్ అచీవర్స్ అవార్డులలో ఆమె న్యూస్ మేకర్ ఆఫ్ ది ఇయర్ అవార్డును గెలుచుకుంది.
బాహ్య లంకెలు
వర్గం:1982 జననాలు వర్గం:జీవిస్తున్న ప్రజలు
మందాడి ప్రభాకర రెడ్డి
'''ఎం. ప్రభాకర రెడ్డి గా ప్రసిద్ధులైన డాక్టర్ మందాడి ప్రభాకర రెడ్డి''' (అక్టోబర్ 8, 1935 - నవంబర్ 26, 1997) తెలుగు సినిమా నటుడు, కథా రచయిత. స్వతహాగా వైద్యుడు అయినా నటన పై గల అనురక్తితో చాలా తెలుగు చిత్రాలలో నటించాడు. కొన్ని హిందీ, తమిళ చిత్రాలలో కూడా నటించాడు. ఎక్కువగా ప్రతినాయక పాత్రలలో నటించాడు. 37 ఏళ్ల కెరీర్‌లో 500కు పైగా సినిమాల్లో నట్టించిన నటుడు, దర్శకుడు, నిర్మాత కూడా. కార్తీక దీపం వంటి అనేక సినిమాలకు కథలను అందించాడు.
జీవిత సంగ్రహం
ప్రభాకరరెడ్డి, సూర్యాపేట జిల్లా, తుంగతుర్తిలో లక్ష్మారెడ్డి, కౌసల్య దంపతులకు 1935, అక్టోబర్ 8 న జన్మించాడు. తుంగతుర్తిలో ప్రాథమిక విద్యాభ్యాసం తర్వాత హైదరాబాదులోని సిటీ కాలేజీలో ఇంటర్మీడియట్ చదివాడు. 1955 నుండి1960 వరకు ఉస్మానియా వైద్య కళాశాలలో వైద్యవిద్యను అభ్యసించాడు. 1960లో గుత్తా రామినీడు దర్శకత్వం వహించిన చివరకు మిగిలేది సినిమాతో చిత్రరంగ ప్రవేశం చేశాడు. ఆ సినిమాలో ఒక మానసిక వైద్యుని పాత్ర పోషించాడు. ఈయన సినీ ప్రస్థానంలో మొత్తం 472 సినిమాల్లో నటించాడు. మంచి విజయాలను సాధించిన పండంటి కాపురం, పచ్చని సంసారం, ధర్మాత్ముడు, గృహప్రవేశం, గాంధీ పుట్టిన దేశం, కార్తీకదీపం, నాకు స్వతంత్రం వచ్చింది వంటి సినిమాలతో పాటు మొత్తం 21 తెలుగు సినిమాలకు కథలను అందించాడు.
ప్రభాకరరెడ్డి 1997, నవంబరు 26 తేదీన తన 62వ యేట హైదరాబాదులో మరణించాడు.
మూలాలు
వర్గం:1935 జననాలు వర్గం:తెలుగు సినిమా నటులు వర్గం:తెలుగు సినిమా ప్రతినాయకులు వర్గం:1997 మరణాలు వర్గం:తెలుగువారిలో వైద్యులు వర్గం:సూర్యాపేట జిల్లా సినిమా దర్శకులు వర్గం:సూర్యాపేట జిల్లా వ్యక్తులు వర్గం:సూర్యాపేట జిల్లా వైద్యులు వర్గం:తెలుగు సినిమా రచయితలు
సంజీవయ్య ఉద్యానవనం (హైదరాబాదు)
సంజీవయ్య ఉద్యానవనం, తెలంగాణ రాష్ట్ర రాజధాని హైదరాబాదులో ఉంది. ఇది హుస్సేన్ సాగర్ ఒడ్డున 92 ఎకరాల (37 హెక్టార్లు) విస్తీర్ణంలో నిర్మించబడింది. ఆంధ్రప్రదేశ్ మాజీ ముఖ్యమంత్రి దామోదరం సంజీవయ్య పేరును ఈ ఉద్యానవనానికి పెట్టారు. ఈ సంజీవయ్య ఉద్యానవనం హైదరాబాద్ మహానగర పాలక సంస్థ ద్వారా నిర్వహించబడుతుంది. సంజీవయ్య ఉద్యానవనం ప్రక్కనే ఉన్న రైల్వే స్టేషను సంజీవయ్య పార్క్ రైల్వే స్టేషను అంటారు.
2010 ఇండియన్ నేషనల్ ట్రస్ట్ ఫర్ ఆర్ట్ అండ్ కల్చరల్ హెరిటేజ్ అవార్డులు బహుకరణ సందర్భంగా ఈ ఉద్యావవనం ఉత్తమ ఓపెన్ ల్యాండ్‌స్కేప్ అవార్డును గెలుచుకుంది. ఈ ఉద్యానవనంలో రెండవ ఎత్తైన భారతీయ జెండాలు కూడా ఉన్నాయి.
అభివృద్ధి
హైదరాబాద్ మెట్రోపాలిటన్ డెవలప్‌మెంట్ అథారిటీ (హెచ్‌ఎండిఎ) 2010లో పార్క్ అభివృద్ధికి కొత్త ప్రతిపాదనను ముందుకు తీసుకువచ్చింది. ఉద్యానవనం అన్ని పర్యావరణ అంశాలకు భంగంకలుగకుండా వాటిని పరిరక్షించునే చర్యలలో భాగంగా, ఎటువంటి కాంక్రీట్ నిర్మాణాలను నిర్మించకుండా ప్రణాళికను ప్రతిపాదించింది. వాటర్ స్పోర్ట్స్ తో పాటు, భారీ వాటర్ ఫ్రంట్ ను ఉపయోగించుకోవటానికి, రాత్రి వేళలందు విద్యుత్, నీరు, ఇంధన పరిరక్షణ చర్యలను రూపొందించింది.
పార్క్ వద్ద సోలార్ లైటింగ్ ఏర్పాటు చేయబడింది. అదనంగా హెచ్‌ఎండిఎ తన హైదరాబాద్ ఎకో ఆర్ట్ ప్రాజెక్ట్ చొరవలో భాగంగా రీసైకిల్ చేసిన పదార్థాలతో తయారు చేసిన శిల్పాలను కూడా ప్రదర్శించింది. దీనికి తోడు బిపిపిఎ ఈ పార్కుతో సహా ఉద్యానవన పరిసర ప్రాంతాలలో ప్లాస్టిక్ వాడకాన్ని,ఇతర వ్యర్థ పదార్థాలను ఎక్కడపడితే అక్కడ పారవేయకుండా నిషేధం విధించింది. ప్లాస్టిక్ ప్రమాదాల గురించి పౌరులకు అవగాహన కల్పించి అవసరమైన అవగాహన చర్యలు చేపట్టింది.
అదనపు అభివృద్ధి చర్యలు
హెచ్‌ఎండీఏ ఈ ఉద్యానవనాన్ని ఎన్నో ప్రత్యేకతలు కూడుకొని ఉన్న ఉధ్యానవనంగా తీర్చి దిద్దుటకు 3 కోట్ల జైకా నిధులతో ముఖ్యంగా రాశి వనం, నక్షత్ర వనం, బ్యాంబూ గార్డెన్‌, బట్టర్‌ఫ్లై గార్డెన్‌ అనే పేర్లుతో వివిధ మినీ థీమ్‌ పార్కులు నిర్మాణం 2016 మే చివరి నాటికి పూర్తి చేసి నగరవాసులకు అందుబాటులోకి తీసుకువచ్చేటట్టుగా ప్రణాళిక రూపొందించి చేపట్టింది.
జంతుజాలం
ఉద్యానవనంలో నివాస పక్షులు, ఇతర ప్రాంతాలలో నివసిస్తూ పార్కులోకి నిరంతరం వచ్చే పక్షులు జాతులు దాదాపు 100 కి పైగా, సీతాకోకచిలుకలులాంటి కీటకాలుకు చెందిన జాతులు దాదాపు 50 కి పైగా ఈ పార్కులో ఉన్నాయి. ఈ పార్కులో వివిధ వలస జాతుల పక్షులు తరచూ వస్తుంటాయి. పైడ్ క్రెస్టెడ్ కోకిల ఈ ప్రాంతానికి రావటాన్ని రుతుపవనాల రాకకు సంకేతికంగా పరిగణించబడుతుంది. ఇవి ఈ ఉద్యానవనంలో తరచుగా కనిపిస్తాయి.ఈ పక్షిని గుర్తించిన 15 - 18 రోజుల తరువాత వర్షాలు కురుస్తాయని స్థానిక పక్షుల పరిశీలకులు గమనించినదాన్నిబట్టి తెలుస్తుంది. హైదరాబాద్ మెట్రోపాలిటన్ డెవలప్‌మెంట్ అథారిటీ (హెచ్‌ఎండిఎ) ప్రారంభించిన నిర్మాణ పనుల కారణంగా, స్పాట్బిల్స్, క్రేన్లు, కామన్ కూట్, పర్పుల్ హెరాన్స్, కార్మోరెంట్స్, జాకనాస్ వంటి సాధారణ పక్షులు 2010 లో ఈ పార్కులో కనిపించలేదు.
పార్కులో ఉన్న రెండవ ఎత్తైన భారతీయ జాతీయ జెండా
రెండవ ఎత్తైన భారతీయ జాతీయ జెండా ఈ ఉద్యానవనంలో ఉంది.భారతదేశంలో ఎత్తైన మొదటి భారత జాతీయపతాకం రాంచీలో ఉంది. జెండాకు ఉపయోగించిన స్తంభం ఎత్తు 291 అడుగులు (88.69 మీటర్లు), జెండా పరిమాణం కొలతలు 72 అడుగుల ఎత్తు, 108 అడుగులు వెడల్పు కలిగి ఉంది. ఈ జెండా 2016 జూన్ 2 న (ప్రత్యేక రాష్ట్రంగా ఏర్పడిన రెండవ వార్షికోత్సవం) తెలంగాణ ముఖ్యమంత్రి కె. చంద్రశేఖర్ రావుచే ఆవిష్కరించబడింది. ఈ జెండా ఏర్పాటుకు రెండు కోట్లు ఖర్చు అయింది. జెండా ఏర్పాటు ముందు అనుకున్న పధకం ప్రకారం రాంచీలో 293 అడుగుల ఎత్తులో ఉన్నదానికంటే మించి 303 అడుగుల ఎత్తులో ఏర్పాటు చేయవలెనని పధకం తయారుచేయబడింది.అయితే జెండా 291 అడుగుల వరకు మాత్రమే ఎగురవేయడానికి విమానాశ్రయ అథారిటీ ఆఫ్ ఇండియా అనుమతి ఇచ్చింది.
కార్యక్రమాలు
ప్రజల కోసం అప్పుడప్పుడు అనేక కార్యక్రమాలను నిర్వహిస్తుంది.అందులో భాగంగా రోలర్-స్కేటింగ్ రేసులు, సామాజిక అవగాహన కార్యక్రమాలను ప్రోత్సహిస్తుంది.
సందర్శకులు తగ్గుముఖం
2007 లో హైదరాబాద్‌లో జరిగిన బాంబు దాడుల తరువాత, ఈ పార్కుతో సహా హైదరాబాదులోని అన్ని ప్రధాన పార్కులను అధిక భద్రతతో ఉంచారు. ఈ సంఘటన కారణంగా, ఉద్యానవనంలో సందర్శకుల సంఖ్య గణనీయంగా తగ్గింది.